b'\n_START_ARTICLE_\nPeter \xc5\xbdonta\n_START_SECTION_\nZa\xc4\x8detek\n_START_PARAGRAPH_\nSkakati je za\xc4\x8del pri \xc5\xa1estih letih na skakalnici v Mostecu (Ljubljana). Pri sedemnajstih letih je bil \xc4\x8dlan mladinske reprezentance, ki je osvojila bronasto medaljo na mladinskem svetovnem prvenstvu v Asiagu. Leta 1997 je MSP kon\xc4\x8dal tik pod odrom za zmagovalce, z ekipo pa je osvojil zlato medaljo (skupaj z Langom, Vrhovnikom in Rihtarjem).\n_START_SECTION_\nSvetovni pokal\n_START_PARAGRAPH_\nPrvi\xc4\x8d je v svetovnem pokalu nastopil v sezoni 1995/96._NEWLINE_Prva vidnej\xc5\xa1a uvrstitev \xc5\xbdonte je bila v sezoni 1998/99, ko je v \xc4\x8de\xc5\xa1kem Harrachovu osvojil 7.mesto._NEWLINE_V \xc4\x8dasu skakalne krize Primo\xc5\xbea Peterke, je bil vodja slovenske skakalne ekipe, saj je dosegal \xc5\xa1e najbolj konstantne rezultate v svetovnem pokalu.\n_START_SECTION_\nOlimpijske igre\n_START_PARAGRAPH_\nUdele\xc5\xbeil se je olimpijskih iger v Naganu leta 1998. Osvojil je 28. mesto na veliki in 39. mesto na mali skakalnici._NEWLINE_Vsi Petrovi cilji so bili usmerjeni v olimpijske igre leta 2002 v Salt Lake Cityju. V ekipi je so poleg njega skakali \xc5\xa1e Robert Kranjec, Primo\xc5\xbe Peterka in  Damjan Fras. Peter je v ekipi skakal kot \xc4\x8detrti, po zaslugi odli\xc4\x8dnega Kranjca in solidnega Peterke in Frasa, pa so osvojili bronasto medaljo, za zmagovalci Nemci in drugimi Finci.\n_START_SECTION_\nVrhunec kariere\n_START_PARAGRAPH_\nPeter \xc5\xbdonta je solidno skakal v sezoni 2003/2004, vi\xc5\xa1ek forme pa je dosegel najprej v Garmisch Partenkirchnu s 5. mestom, nato pa je v Innsbrucku z dvema skokoma po 128 m dosegel svojo prvo (in zaenkrat edino) zmago v svetovnem pokalu. Skupno 3. mesto na novoletni turneji si je priskakal \xc5\xa1e z 2. mestom v avstrijskem Bischofshofnu._NEWLINE_\xc5\xbdonta je v tej sezoni zbral 545 to\xc4\x8dk (10.mesto)_NEWLINE_V naslednji sezoni rezultatov ni bilo ve\xc4\x8d, poleg tega pa so \xc5\xbdonto mu\xc4\x8dile po\xc5\xa1kodbe, zato je sezoni 2004/05 in 2005/06 tudi izpustil.\n_START_SECTION_\nVrnitev po po\xc5\xa1kodbi\n_START_PARAGRAPH_\nPo dolgotrajni rehabilitaciji je nastopal v kontinentalnem pokalu, nato pa se je po dobrih rezultatih uvrstil v ekipo za svetovno prvenstvo v Sapporu leta 2007. Na veliki skakalnici je bil 39. na mali pa 30.'